**”Heineken Silver promóció”**

**ELNEVEZÉSŰ PROMÓCIÓ SZABÁLYZATA, RÉSZVÉTELI FELTÉTELEI**

KÉRJÜK ,HOGY A SZABÁLYZATOT FIGYELMESEN OLVASSA EL, ÉS CSAK AKKOR VEGYEN RÉSZT A PROMÓCIÓBAN, HA AZ ITT LEÍRTAKKAL EGYETÉRT.

**1. A PROMÓCIÓ SZERVEZŐJE**

A ”**Heineken Silver promóció**” elnevezésű promóció (a továbbiakban: **”Promóció**”) szervezője a **HEINEKEN Hungária Sörgyárak Zrt.** (székhely: 9400 Sopron, Vándor S. út 1., adószáma: 11120281-2-08) (a továbbiakban: ”**Szervező**”).

A Promóció lebonyolításával összefüggő, annak végrehajtásával kapcsolatos egyes feladatokat a Szervező által megbízott ügynökség, a **We Love Kreatív Kft.** (székhely: 1036 Budapest, Lajos u. 118-120.) (a továbbiakban: ”**Lebonyolító**”) látja el.

**2. RÉSZVÉTELI FELTÉTELEK**

**2.1.** A Promócióban kizárólag magyarországi lakó- vagy tartózkodási hellyel, adóazonosító jellel, valamint érvényes személyazonosító igazolvánnyal rendelkező, **18. életévét betöltött**, a 2.9 pontban meghatározott személyek körébe nem eső, cselekvőképes természetes személy (”**Résztvevő**”) vehet részt, aki a Promóció 3. pontban írt időtartama alatt

* a promóciós helyszínek valamelyikén átvesz 1 db promóciós kupont a hostessektől;
* a kapott promóciós kupont beváltja valamely, promócióban részt vevő – jelen szabályzat mellékletében felsorolt – vendéglátóhelyek egyikében;
* a kupon átvételével és beváltásával elfogadja a jelen szabályzatban (”**Szabályzat**”) írt valamennyi feltételt, és hozzájárul az adatainak a Promócióval összefüggő – a jelen Szabályzatban írtak szerinti – kezeléséhez.

**Egy Résztvevő a Promóció teljes időtartama alatt legfeljebb 1 darab kupon beváltására jogosult, és egy promóciós kupon kizárólag egy alkalommal használható fel a Promóció során.**

**2.2** Azok a Résztvevők, akik a Szabályzatban leírt feltételeknek nem felelnek meg, a Promócióból automatikusan kizárásra kerülnek.

**2.3** A Szervező a nem valós adatokat megadó résztvevőket kizárhatja a Promócióból.

**2.4** A Promócióból ki vannak zárva a Szervező, a Lebonyolító, valamint a Promóció szervezésében részt vevő egyéb harmadik személyek dolgozói és mindezen személyek Ptk. 8:1. § (1) bek. 1. pontjában meghatározott közeli hozzátartozói.

**2.5** A mintatermék átadásának feltétele, hogy a Résztvevő személyazonosító igazolvánnyal igazolja, betöltötte a 18. életévét.

**3. A PROMÓCIÓ IDŐTARTAMA**

A Promóció **2022. június 24 napján 16 óra 00 perctől 2022. augusztus 31. napján 23 óra 59 percig** tart.

**4. A PROMÓCIÓ MENETE**

**4.1** A Résztvevőknek a Mintatermékekért, a Promóció időtartama alatt a promóciós helyszínek valamelyikén át kell venniük 1 db promóciós kupont a hostessektől, és a kapott promóciós kupont be kell váltaniuk valamely, promócióban részt vevő – jelen Szabályzat mellékletében felsorolt – vendéglátóhelyek egyikében.

A mintatermékeket az egyes vendéglátóhelyeken a várható forgalom arányában érhetők el a Promóció időtartama alatt a készlet erejéig.

A promócióban részt vevő vendéglátóhelyek:  
  
Good Bistro, Zamárdi Kiss E. 5/1  
Nyitvatartás: H-CS-V: 08:30-21:00; P-Szo: 8:30-22:00  
  
Frontline Caffe, Zamárdi Szabadság tér 2.  
Nyitvatartás: H-CS: 7:00-22:00; Szo-V: 07:00-24:00  
  
Tequila Taverna, Siófok Petőfi sétány 5.  
Nyitvatartás: H-V: 9:00-02:00  
  
La Riva Restaurant, Siófok Petőfi sétány 7.  
Nyitvatartás: H-V: 12:00-24:00  
  
Corso Bár, Siófok Petőfi sétány 8.  
H-Szo: 14:00-04:00; V: 14:00-02:00  
  
Waikiki Bisztró, Balatonfüred, Tagore sétány. 9.  
Nyitvatartás: H-V: 10.00-22.00  
  
Cocomo, Balatonfüred Zákonyi Ferenc u. 4.  
Nyitvatartás: H-Cs: 9:00-01:00; P-Szo: 9:00-04.00; V: 9:00-01:00  
  
Helka Terasz, Balatonfüred Széchenyi tér 8.  
Nyitvatartás: V-Cs: 11:00-23:00; P-Szo: 11:00-24:00  
  
Helka Club, Balatonfüred Széchenyi tér 8.  
Nyitvatartás: V-P: 8:00-20:00; Szo: 8:00-23:00  
  
Lipstick, Balatonfüred Fürdő u. 35.  
Nyitvatartás: P-Szo: 22:00-05:00

**4.2 A mintatermékek**

A Promóció időtartama alatt összesen **3.000 db 1.5 dl-es Heineken Silver mintatermék sör** kerül kiosztásra.

Termék neve: Heineken Silver 0,15l dob VTSZ: 22030009 Alkoholfok: 4%

**4.3**. A 4.2. pontban meghatározott Mintatermékeket a Szabályzatnak mindenben megfelelő azon Résztvevők vehetik át az adott vendéglátóhelyen az adott napon rendelkezésre álló készlet

**4.4** A Mintatermék másra át nem ruházható, és készpénzre át nem váltható. Egy Résztvevő egy kupon ellenében egy darab Mintatermékre lehet jogosult.

**5. A MINTATERMÉK ÁTADÁSA**

**5.1** A Mintaterméket a Résztvevő a promóciós kupon átadását követően személyesen tudja átvenni a promócióban részt vevő vendéglátóhelyek valamelyikében, személyi igazolvány felmutatásával.

**6. ADÓZÁS**

**6.1** A Mintatermékekhez tartozó esetleges adófizetési kötelezettséget a Szervező viseli. Szervezőt a Mintatermékek fentiek szerinti átadásán és adóvonzatuk kiegyenlítésén kívül további kötelezettség nem terheli.

A Promócióról, a promócióban részt vevő vendéglátóhelyekről, valamint a Mintatermékről részletes információ a [www.heinekenpromocio.hu](http://www.heinekenpromocio.hu) oldalon érhető el.

**7. ADATVÉDELEM, SZEMÉLYHEZ FŰZŐDŐ JOGOK**

**7.1** A jelen Promócióban történő részvétellel kapcsolatos adatszolgáltatás önkéntes. Azok, akik a Promócióban részt vesznek, tudomásul veszik és kifejezetten hozzájárulnak ahhoz, hogy

**7.1.1** a Mintatermék átvételét megelőzően az adott vendéglátóhelyen a Résztvevő személyazonosító igazolványának megtekintésével ellenőrzésre kerüljön, hogy betöltötte a 18. életévét;

**7.1.2** a Mintatermékek átadásáról kép-, hang- és filmfelvétel is készüljön, amelyet a Szervező és/vagy Lebonyolító a Szervező termékeinek és szolgáltatásainak ajánlásában, illetve hirdetéseiben minden további külön hozzájárulás és ellenszolgáltatás nélkül akár egészében, akár részleteiben felhasználja a személyiségi jogok maradéktalan betartása mellett; és

**7.1.3** részvételükkel minden tekintetben, kifejezetten elfogadják a Szabályzat minden rendelkezését.

**7.2** Szervező szavatolja, hogy az adatkezelés mindenben a hatályos jogszabályi rendelkezések megtartásával történik. Szervező bármikor lehetőséget biztosít a Résztvevőnek arra, hogy tájékoztatást kérjen személyes adatai kezeléséről az alábbi címeken: 1087 Budapest, Hungária körút 30. címen vagy az **office@welove.hu** e-mail címen. Ezenkívül a Résztvevőt megilleti a személyes adatai kezelése elleni tiltakozás joga is. Amennyiben a tiltakozása alapján Szervező által meghozott döntéssel nem ért egyet, úgy a Résztvevő bírósághoz fordulhat.

**8 VEGYES RENDELKEZÉSEK**

**8.1** Szervező, illetve Lebonyolító kizárja a felelősségét a weboldal rajta kívülálló okokból történő meghibásodásáért, amely időtartam alatt a weboldal nem vagy korlátozottan használható, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.

**8.2** Szervező fenntartja a jogot, hogy a Szabályzatot indokolt esetben bármikor megváltoztassa. Az erre vonatkozó tájékoztatást a Szervező a Promóció egyéb közleményeivel azonos nyilvánosságot biztosítva közzéteszi a [www.heinekenpromocio.hu](http://www.heinekenpromocio.hu) oldalon.

**Budapest, 2022. június 20.**

**HEINEKEN Hungária Sörgyárak Zrt.**

Szervező